ai4bharat/Pralekha huggingface dataset:
संरक्षण मंत्रालय
कोल्हापूर आणि सांगली जिल्ह्यातल्या पूरग्रस्त भागात मदतकार्यासाठी नौदलाच्या तुकड्या तैनात
मुंबई, 7 ऑगस्ट 2019
कोल्हापूर आणि सांगली जिल्ह्यातल्या पूरग्रस्त भागात मदतकार्य करण्यासाठी भारतीय नौदलाच्या पश्चिम विभागाच्या पाच तुकड्या मंगळवारी संध्याकाळी राज्य शासनाच्या विनंतीवरुन मागवण्यात आल्या. या तुकड्यांना या भागात हवाई मार्गाने पाठवण्यात येणार होते. मात्र खराब हवामानामुळे हेलिकॉप्टर उड्डाणात अडचणी आल्या.
त्यानंतर या तुकड्यांना रात्री सर्व प्रकारची मदत सामग्री, रबरी बोटी घेऊन रस्ते मार्गाने पुण्याला रवाना करण्यात आले. या तुकड्यांना राज्य प्रशासनाच्या विनंतीनुसार पूरग्रस्त भागात आज हवाई मार्गाने उतरवण्यात आले. भारतीय नौदलाच्या अतिरिक्त पाच तुकड्या मुंबईहून या भागात पाठवण्यात आल्या आहेत.
दरम्यान, कोल्हापूर येथे बचावकार्य करण्यासाठी गोव्याहून नौदलाच्या पाणबुड्यांच्या चार तुकड्या तैनात करण्यात आल्या आहेत. या तुकड्या देखील मदतकार्यासाठी नौदलाच्या इतर तुकड्यांशी समन्वयाने काम करणार आहेत.
B.Gokhale/S.Patil/P.Malandkar
(Visitor Counter : 91
सांस्कृतिक मंत्रालय
आपल्या समृद्ध ऐतिहासिक वारशाचे जतन आणि संवर्धन करणे ही देशाच्या प्रत्येक नागरिकाची नैतिक जबाबदारी - केंद्रीय मंत्री जी किशन रेड्डी
केंद्रीय मंत्री जी किशन रेड्डी यांच्या हस्ते मुंबईत कान्हेरी गुंफा परिसरात विविध सोयीसुविधांचे उद्घाटन
मुंबई, 16 मे 2022
आपल्या समृद्ध ऐतिहासिक वारशाचे जतन आणि संवर्धन करण्यामध्ये स्वारस्य दाखवणे आणि जबाबदारी घेणे ही देशाच्या प्रत्येक नागरिकाची नैतिक जबाबदारी आहे असे केंद्रीय पर्यटन आणि सांस्कृतिक मंत्री जी किशन रेड्डी यांनी आज सांगितले. केंद्रीय पर्यटन, संस्कृती आणि ईशान्य प्रदेश विकासमंत्री जी किशन रेड्डी यांच्या हस्ते मुंबईत कान्हेरी गुंफा परिसरात विविध सोयीसुविधांचे उद्घाटन झालं त्यावेळी ते बोलत होते. केंद्रीय मंत्री दोन दिवसांच्या मुंबई दौऱ्यावर होते.
सार्वजनिक खाजगी भागीदारी, कॉर्पोरेट्स, स्वयंसेवी संस्था आणि नागरी समाज आपल्या ऐतिहासिक वारशाचे संरक्षण, जतन करण्यात आणि तो पुढे नेण्यात महत्त्वाची भूमिका बजावत आहे जेणकरून भावी पिढ्यांना हा खजिना उपलब्ध होईल, असे ते म्हणाले. आपण सर्वांनी एकत्रितपणे आणि या क्षेत्रातील तज्ञ आणि विद्वानांसोबत मिळून काम केले पाहिजे जिथे ऐतिहासिक वारसा विकासाला चालना देणारा घटक बनू शकेल असेही त्यांनी नमूद केले. कान्हेरी गुंफा उत्क्रांतीचा आणि आपल्या इतिहासाचा दाखला देत असल्याने त्या आपल्या प्राचीन संस्कृतीचा भाग आहेत. या ठिकाणी विविध कामांचे उद्घाटन बुद्ध पौर्णिमेच्या दिवशी करणे म्हणजे मोठा बहुमान आहे, अशी भावना जी. किशन रेड्डी यांनी यावेळी व्यक्त केली.
महाराष्ट्रात पर्यटन आणि सांस्कृतिक मंत्रालयाशी संबंधित सुरू असलेली कामे अधिक गतीने करण्यात येतील असं आश्वासनही त्यांनी यावेळी दिलं. वारसा स्थळांच्या संरक्षण आणि संवर्धनासाठी वनक्षेत्र, भारतीय पुरातत्त्व विभाग यांच्याशी संबंधित विविध कार्यालय तसेच राज्य आणि केंद्र सरकारने मिळून एकत्रितपणे काम करावं अशी अपेक्षा त्यांनी व्यक्त केली.कान्हेरी गुंफा ययेथील उत्कृष्ट रेन वॉटर हार्वेस्टिंगच्या व्यवस्थेचे कौतुक करत जनतेला पाण्याचं महत्त्व विशद करत पाणी सुरक्षिततेसाठी आवाहन केलं. केंद्र सरकारकडून महाराष्ट्रातल्या 286 वारसा स्थळांचा सांभाळ केला जात असून या ठिकाणच्या कार्याचा आढावा, राज्य सरकार, पुरातत्त्व विभाग, सांस्कृतिक विभाग आणि संबंधितांशी घेतला जात असल्याचं ते म्हणाले.
कान्हेरी गुंफा येथील सुविधा विषयी
- सध्या अस्तित्वात असलेल्या व्हिजिटर पॅव्हिलियन, कस्टोडियन क्वार्टर, बुकिंग ऑफिस यांसारख्या इमारतींची डागडुजी करण्यात आली आणि नव्या सुविधा निर्माण करण्यात आल्या. बुकिंग काउंटर ते कस्टोडियन क्वार्टरपर्यंतच्या भागात विविध झाडे लावून सुशोभीकरण करण्यात आले.
- या गुंफा वनक्षेत्राच्या अंतर्गत भागात असल्याने वीज आणि पाणीपुरवठा उपलब्ध नाही, मात्र सौरविद्युत प्रणाली आणि जनरेटरच्या पर्यायाच्या माध्यमातून वीज तर कूपनलिका बांधून तिच्या मदतीने पाणी उपलब्ध करण्यात आले.
- इथे सुंदर मोकळी जागा आहे आणि खडकापासून बनलेले बाक आहेत ज्यावर बसून तुम्ही निसर्गरम्य दृश्यांचा आनंद घेऊ शकता.
- इंडियन ऑईल फाउंडेशन आणि भारतीय पुरातत्व विभाग यांच्यात झालेल्या सामंजस्य करारानुसार इंडियन ऑईल फाउंडेशन कान्हेरी गुंफांच्या परिसरात राष्ट्रीय संस्कृती निधीच्या माध्यमातून पर्यटन सुविधा उपलब्ध करत आहे.
S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
दूरसंचार आणि माहिती तंत्रज्ञान मंत्रालय
मुंबई टपाल विभागांतर्गत पेन्शनधारकांसाठी 15 मार्च रोजी पेंशन अदालत
मुंबई, 10 फेब्रुवारी 2021
टपाल विभागाच्या पेंशन / परिवार पेंशन घेणाऱ्या व्यक्तिंसाठी पोस्टमास्टर जनरल, मुंबई क्षेत्र, मुंबई यांच्या द्वारे सोमवार, दिनांक १५.०३.२०२१ रोजी ११.०० वाजता, पोस्टमास्टर जनरल, मुंबई क्षेत्र,यांचे कार्यालय,जीपीओ बिल्डिंग मुंबई- ४०० ००१ येथे पेंशन अदालत चे आयोजन करण्यात येत आहे.
पेंशन / परिवार पेंशन घेणाऱ्या व्यक्तिंनी आपले अर्ज खाली दिलेल्या प्रोफार्मा मध्ये वरिष्ठ लेखा अधिकारी, पोस्टमास्टर जनरल मुंबई क्षेत्र यांचे कार्यालय, जीपीओ बिल्डिंग, मुंबई- ४०० ००१ ह्या पत्त्यावर २०.०२.२०२१ पर्यंत मिळतील अशा रीतीने पाठवावेत. २०.०२.२०२१ ह्या तारखेनंतर मिळणाऱ्या अर्जाचा पेंशन अदालतमध्ये विचार केला जाणार नाही याची कृपया नोंद घ्यावी. कायदेशीर बाबी, धोरणात्मक निर्णय , बद्दलच्या तक्रारी पेंशन आदालत मध्ये विचारात घेतल्या जाणार नाहीत.
टपाल पेंशन अदालतच्या अर्जाचा प्रोफार्माRT/MC/DR/PMG-Mumbai
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 37
पंतप्रधान कार्यालय
भारत छोडो आंदोलनात भाग घेतलेल्या स्वातंत्र्यसैनिकांना पंतप्रधानांनी वाहिली आदरांजली
भारत छोडो आंदोलनात भाग घेतलेल्या स्वातंत्र्यसैनिकांना पंतप्रधान नरेंद्र मोदी यांनी आदरांजली वाहिली आहे. गांधीजींच्या नेतृत्वाखाली भारत छोडो आंदोलनाने भारताला वसाहतवादापासून मुक्त करण्यात मोठी भूमिका बजावली असे मोदी म्हणाले. यावेळी मोदींनी चित्रफीत संदेशाद्वारे आपले विचार मांडले.
आपल्या ट्विट संदेशात पंतप्रधान म्हणाले;
"भारत छोडो आंदोलनात भाग घेतलेल्या महान स्वातंत्र्यसैनिकांना आदरांजली. गांधीजींच्या नेतृत्वाखाली या चळवळीने भारताला वसाहतवादापासून मुक्त करण्यात मोठी भूमिका बजावली. आज भारत एका सुरात म्हणत आहे:
भ्रष्टाचार भारत छोडो.
घराणेशाही भारत छोडो.
तुष्टीकरण भारत छोडो."
आरोग्य आणि कुटुंब कल्याण मंत्रालय
एका दिवसात सर्वाधिक रुग्ण बरे होण्याचा भारताचा नवा उच्चांक
गेल्या 24 तासात 68,584 रुग्ण बरे झाले
26 राज्य आणि केंद्रशासित प्रदेशात रुग्ण बरे होण्याचे प्रमाण 70% पेक्षा जास्त
गेल्या 24 तासांत 11.7 लाखाहून अधिक लोकांच्या चाचण्या करीत भारताने यशाचे आणखी एक शिखर गाठले
नवी दिल्ली, 3 सप्टेंबर 2020
एका दिवसात सर्वाधिक रुग्ण बरे होण्याचा नवा उच्चांक भारताने नोंदविला आहे. गेल्या 24 तासांत कोविड -19 चे 68,584 रूग्ण बरे झाले असून त्यांना घरी सोडण्यात आले. यामुळे बरे झालेल्या रूग्णांच्या संख्येत जवळपास 30 लाख  वाढ झाली आहे.
यामुळे, कोविड -19 मधून बरे होणाऱ्या रुग्णांचे प्रमाण 77% पेक्षा  अधिक झाले आहे. बरे झालेल्या रुग्णांची संख्या सक्रिय रुग्णांच्या संख्येपेक्षा  21.5 लाखांनी जास्त झाली आहे.
आजमितीस बरे झालेले रूग्ण सक्रिय पेक्षा 3.6 पटीहून अधिक वाढले आहेत. रुग्ण बरे होण्याच्या प्रमाणाने विक्रमी पातळी गाठल्याने सक्रीय रुग्णांमध्ये घट झाली आहे आणि सध्याच्या एकूण प्रकारणांपैकी केवळ 21.16 %च सक्रिय आहेत.
रुग्णालयांमधील सुधारित आणि प्रभावी नैदानिक उपचार, गृह अलगीकरणाचे पर्यवेक्षण, ऑक्सिजन समर्थन, रुग्णांना तातडीने आणि वेळेवर उपचारांसाठी रुग्णालयात नेण्यासाठी रुग्णवाहिकेची सुधारित सेवा, कोविड -19 रूग्णांवर उपचार करणाऱ्या डॉक्टरांच्या नैदानिक व्यवस्थापन कौशल्यांच्या वृद्धीसाठी नवी दिल्लीच्या एम्सद्वारे, दूरस्थ सल्लागार सत्रांद्वारे तांत्रिक मार्गदर्शन, स्टिरॉइड्स आणि रक्ताच्या गुठळ्या थांबवणारी औषधे इत्यादींचा एकत्रित परिणाम म्हणून अखंड कार्यक्षम रुग्ण व्यवस्थापन केले गेले.
या उपाययोजनांद्वारे भारतातील कोविडने होणारा मृत्यु दर  जागतिक सरासरीच्या  खाली राखला गेला आहे. या मृत्युदरात दररोज घट होत असून तो आज 1.75% वर आहे.
कोविड -19 शी संबंधित सर्व तांत्रिक मुद्द्यांविषयी, मार्गदर्शक तत्वांविषयी आणि सल्ल्यासंबंधी अधिकृत व अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड -19 शी संबंधित तांत्रिक प्रश्न technicalquery.covid19[at]gov[dot]in यावर तर इतर प्रश्न ncov2019[at]gov[dot]in and @CovidIndiaSeva यावर पाठवू शकता.
कोविड -19 वर काही प्रश्न असल्यास कृपया आरोग्य व कुटुंब कल्याण मंत्रालयाशी संपर्क साधा : + 91-11-23978046 या हेल्पलाइनवर किंवा 1075  क्रमांकावर. कोविड -19 वरील राज्ये/केंद्रशासित प्रदेशांच्या हेल्पलाइन क्रमांकाची यादी देखील https://www.mohfw.gov.in/pdf/coronvavirushelplinenumber.pdf यावर उपलब्ध आहे.
B.Gokhale/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षणमंत्र्यांनी एरो इंडिया -21च्या संकेतस्थळाचे केले उद्घाटन
आशियातील सर्वात मोठ्या उड्डाण प्रदर्शनातील स्टाँल्स आरक्षणाला सुरुवात
कर्नाटकातील बंगळुरू येथील येलहंका वायूदलाच्या स्थानकावर दिनांक 3 ते 7 फेब्रुवारी 2021 दरम्यान 13 वे "एरो इंडिया 2021 "प्रदर्शन भरणार आहे. संरक्षण मंत्री श्री.राजनाथ सिंह यांनी या प्रदर्शनाच्या https://aeroindia.gov.in या संकेतस्थळाचे नवीदिल्ली येथे उद्घाटन करून त्यांच्या स्टाँल्स आरक्षणाला सुरुवात केली.
एरो इंडिया 2021 संकेतस्थळावर आशियातील सर्वात मोठ्या उड्डाण क्षेत्रातील प्रदर्शनासाठी संपर्करहीत ऑनलाईन प्रणाली तयार करण्यात आली असून यावर प्रदर्शनात भाग घेणारे आणि प्रदर्शनास भेट देणारे, या सर्वांच्या आतिथ्याबद्दल माहिती असेल तसेच संरक्षण मंत्रालयाची वर्तमान धोरणे, नव्या योजना, स्वदेशी बनावटीची विमाने आणि हेलिकॉप्टर्स ईत्यादी विषयीची माहीती असेल. संरक्षण मंत्र्यांनी हा कार्यक्रम यशस्वी होण्यासाठी शुभेच्छा दिल्यात.
प्रथम येणाऱ्यास प्रथम संधी याप्रमाणे प्रदर्शनात भाग घेणारे आपली नोंदणी, आरक्षण तसेच त्याचे सर्व शुल्क ऑनलाईन पध्दतीने भरू शकतील. दिनांक 31आँक्टोबर 2020 च्या आधी प्रदर्शनात नाव नोंदणी करणाऱ्यांना विशेष सवलतींचा लाभ घेता येईल.
प्रदर्शनात सहभागी व्यावसायिक आणि सामान्य नागरिकांना दिनांक 3 ते 7 फेब्रुवारी 2021 यादरम्यान, जागा आरक्षित करण्यासाठी आपली तिकिटे संकेतस्थळावरून आँनलाईन पध्दतीने खरेदी करु शकतील.ज्या माध्यमांना आपल्या प्रकाशनांतून याचा प्रसार करायचा असेल अथवा माध्यम प्रतिनिधी हेसुद्धा संकेतस्थळावर या कार्यक्रमाचे प्रक्षेपण करण्यासाठी आपले नाव नोंदवू शकतात.या संकेतस्थळावर, शंका निरसन आणि अभिप्राय यंत्रणा देखील कार्यरत असून प्रदर्शनकारी आणि अभ्यागत यासंबंधी आपले प्रश्न/टिप्पणी या संकेतस्थळावर पाठवू शकतील.आरोग्य शिष्टाचार उपलब्ध करत हा कार्यक्रम सुरक्षितपणे केला जाईल.
हे संकेतस्थळ परस्पर संवाद साधणारे असेल आणि या प्रदर्शनाचा हेतू,अनेक संपर्करहीत अनुभवांपैकी पहिला अनुभव ,अभ्यागतांना घेऊन देणे हा आहे आणि त्यामुळे सहभागी होणाऱ्यांचा आत्मविश्वास वाढेल आणि सहभागी सदस्यांना, या महामारीच्या काळातही मार्गदर्शक सूचना आणि तत्वांशी,हा कार्यक्रम अनुरूप आहे याची जाणीव होईल.
संरक्षण मंत्री श्री .राजनाथ सिंह यांनी आपल्या अलिकडच्या रशिया दौऱ्यात झालेल्या द्विपक्षीय चर्चेवेळी ,रशियातील आणि मध्य आशियन प्रजासत्ताक देशातील संरक्षण मंत्री आणि उद्योग प्रतिनिधींना, एरो इंडिया -21प्रदर्शनात सहभागी होण्याचे निमंत्रण दिले होते.
संरक्षण सचिव श्री.राज कुमार आणि संरक्षण मंत्रालयातील इतर वरीष्ठ अधिकारी या संकेतस्थळाच्या उदघाटन प्रसंगी उपस्थित होते.
पंतप्रधान कार्यालय
भगवान बिरसा मुंडा यांना जयंतीनिमित्त पंतप्रधानांनी दिली आदरांजली
नवी दिल्ली, 15 नोव्हेंबर 2020
पंतप्रधान नरेंद्र मोदी यांनी भगवान बिरसा मुंडा यांना त्यांच्या जयंतीनिमित्त श्रद्धांजली वाहिली.R.Tidke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
एअर मार्शल अमित देव यांनी वायुदलाच्या महासंचालक पदाचा कार्यभार स्वीकारला
एअर मार्शल अमित देव व्हीएसएम,यांनी आज महासंचालक पदाचा कार्यभार स्वीकारला. त्यांनी डिसेंबर १९८१ मध्ये राष्ट्रीय संरक्षण अकादमीतून पदवी प्राप्त केली आणि 29 डिसेंबर 1982 रोजी भारतीय वायुदलाच्या फ्लाइंग ब्रांचमध्ये त्यांची नियुक्ती झाली.
वायु दलातल्या त्यांच्या आजवरच्या कारकीर्दीत त्यांनी विविध प्रकारची लष्करी व प्रशिक्षक विमान चालवली आहेत आणि जवळजवळ 2500 तास उड्डाण करण्याचा त्यांना अनुभव आहे. ते स्ट्रॅटेजिक आणि एअर कॉम्बॅट डेव्हलपमेंट एस्टॅब्लिशमेंट, डिफेन्स सर्व्हिसेस स्टाफ कॉलेज, कॉलेज ऑफ एयर वारफेयर आणि नॅशनल डिफेन्स कॉलेजचे विद्यार्थी आहेत.
त्याच्या 36 वर्षांच्या उत्कृष्ट सेवेमध्ये त्यांनी वायु दलाच्या मुख्यालयात संयुक्त संचालक पदासह अनेक महत्वाच्या पदांवर काम केले आहे.
2010 मध्ये त्यांच्या महत्वपूर्ण योगदानासाठी त्यांना विशिष्ट सेवा पदक देऊन गौरवण्यात आले होते.
पंतप्रधान कार्यालय
अमेरिकेतील आघाडीच्या आरोग्यतज्ञांच्या गटाने पंतप्रधानांची घेतली भेट
नवी दिल्ली, 21 जून 2023
आरोग्य क्षेत्रातील आघाडीच्या अमेरिकन तज्ञांनी पंतप्रधान नरेंद्र मोदी यांची आज न्यूयॉर्क इथे भेट घेतली.
दर्जेदार आरोग्यसेवेसाठी डिजिटल तंत्रज्ञानाचा वापर, एकात्मिक औषधांवर अधिक लक्ष केंद्रित करणे आणि आरोग्यसेवा सज्जता यासह आरोग्य क्षेत्राशी संबंधित विविध बाबींवर पंतप्रधान आणि तज्ञांनी चर्चा केली.
या बैठकीत सहभागी झालेल्या तज्ञांची नावे आणि तपशील खालीलप्रमाणे आहेत:
- डॉ. पीटर होटेझ, नॅशनल स्कूल ऑफ ट्रॉपिकल मेडिसिन, टेक्सासचे संस्थापक अधिष्ठाता
- डॉ. सुनील ए. डेव्हिड, टेक्सास स्थित व्हायरो वॅक्स चे मुख्य कार्यकारी अधिकारी
- डॉ. स्टीफन क्लास्को, जनरल कॅटॅलिस्टचे सल्लागार
- डॉ. लॉटन आर. बर्न्स, आरोग्य व्यवस्थापन प्राध्यापक, व्हार्टन स्कूल, पेनसिल्व्हेनिया विद्यापीठ
- डॉ. विवियन एस. ली, संस्थापक अध्यक्ष, वेरिली लाइफ सायन्सेस
- नोबेल पारितोषिक विजेते डॉ पीटर एग्रे, चिकित्सक, आणि मोलेक्यूलर जीवशास्त्रज्ञ, जॉन्स हॉपकिन्स ब्लूमबर्ग स्कूल ऑफ पब्लिक हेल्थ आणि जॉन्स हॉपकिन्स स्कूल ऑफ मेडिसिन.R.Aghor/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आदिवासी विकास मंत्रालय
अहमदाबाद, उदयपूर आणि कोलकाता विमातळावर ट्राईब्स इंडिया दालने उघडणार
नवी दिल्ली, 24 ऑगस्ट 2018
भारतीय विमानतळ प्राधिकरणाने अहमदाबाद, उदयपूर आणि कोलकाता विमानतळावर ट्राईब्स इंडिया दालने उघडण्यासाठी जागा दिली आहे. याशिवाय पुणे, गोवा, डेहराडून, वाराणसी, कोईमतूर, लखनौ, अमृतसर आणि गंगटोक येथे ट्राईब्स इंडिया दालनासाठी ट्रायफेडला जागा देऊ करण्यात आली आहे. या दालनांमुळे आदिवासी उत्पादन विक्रीसाठी उत्तम संधी उपलब्ध होण्याबरोबरच ट्राईब्स इंडिया ही नाममुद्रा म्हणून ग्राहकांच्या मनावर ठसवण्यासाठी मदत होणार आहे.
नवे कलाकार आणि नव्या उत्पादनांचा शोध घेण्यासाठी ट्रायफेडने आदिवासी कलाकार मेळे आयोजित केले होते. जुलै महिन्यात राजस्थानमधल्या उदयपूर आणि ओदिशातल्या केओसार येथे आदिवासी कलाकार मेळे आयोजित करण्यात आले होते.
N.Sapre/N.Chitale/P.Kor
(Visitor Counter : 59
संरक्षण मंत्रालय
भर्ती क्षेत्र मुख्यालय ,पुणे अंतर्गत अग्निवीर भर्ती मेळावा
पुणे, 19 जुलै 2022
नुकत्याच सुरू झालेल्या अग्निपथ योजनेंतर्गत, महाराष्ट्र, गुजरात, गोवा या राज्यांसाठी आणि दमण, दादरा आणि नगर हवेली या केंद्रशासित प्रदेशासाठी लष्कर भर्ती मोहीम ऑगस्ट, 22 पासून सुरू होणार आहे. भर्ती क्षेत्र मुख्यालय , पुणे यांच्या अंतर्गत पुणे येथे अग्निवीर जनरल ड्युटी  यासह एकूण आठ भरती मेळाव्यांचे आयोजन केले जाणार आहे. पहिले दोन, लष्कर भर्ती कार्यालय , पुणे आणि लष्कर भर्ती कार्यालय, औरंगाबाद यांचे भर्ती मेळावे ऑगस्ट 2022 महिन्यात होणार आहेत.या मेळाव्यांसाठी नोंदणी सुरू आहे. याव्यतिरिक्त,लष्कर भरती कार्यालय मुंबई आणि नागपूर द्वारे देखील मेळाव्यासाठी नोंदणी सुरू आहे. ऑगस्ट, 22 च्या सुरूवातीला, लष्कर भर्ती कार्यालय कोल्हापूर, अहमदाबाद आणि जामनगरद्वारे देखील भर्ती मेळाव्यासाठी नोंदणी सुरू होईल.उमेदवारांना भारतीय लष्कराच्या संकेतस्थळावरून नोंदणी करणे आणि ऑनलाइन अर्ज करणे आवश्यक आहे.
अग्निवीर जनरल ड्युटी , अग्निवीर जनरल ड्यूटी , अग्निवीर लिपिक/भांडार व्यवस्थापक  तांत्रिक , अग्निवीर कुशल कारागीर  10वी उत्तीर्ण आणि अग्निवीर कुशल कारागीर  8वी उत्तीर्ण या पदांसाठी भर्ती केली जाईल. संपूर्ण भर्ती प्रक्रिया नागरी प्रशासन आणि स्थानिक लष्करी आस्थापना  यांच्या समन्वयाने पार पाडली जात आहे. तपशीलवार नियोजन करण्यात आले असून त्यासाठी राज्य आणि जिल्हा प्रशासनाकडून आवश्यक ते सहकार्य घेण्यात येत आहे.उमेदवारांनी सर्व आवश्यक मूळ शैक्षणिक प्रमाणपत्रे, पुरेशा संख्येने छायाचित्रे, अधिसूचनेत दिलेल्या नमुन्यानुसार वैध प्रतिज्ञापत्र सोबत बाळगण्याचा सल्ला देण्यात येत आहे. कोणत्याही उमेदवाराला योग्यरित्या भरलेले प्रतिज्ञापत्र असल्याशिवाय मेळाव्यात प्रवेश दिला जाणार नाही. उमेदवारांनी त्यांच्या स्वतःच्या हितासाठी कोणत्याही तात्पुरत्या वैद्यकीय स्थितीबाबत वैद्यकीय पूर्व तपासणी करुन घ्यावी त्यामुळे तरुणांना भरती मेळाव्यामध्ये सहज सहभाग घेता येईल. संपूर्ण भर्ती प्रक्रिया अत्यंत निःपक्ष आणि पारदर्शक आहे त्यामुळे दलालांना बळी न पडण्याचा सल्ला लष्करी अधिकाऱ्यांनी सर्व उमेदवारांना दिला आहे.कोणत्याही उमेदवाराशी कोणत्याही दलालाने संपर्क साधल्यास लष्करी अधिकारी/स्थानिक पोलिसांना कळवावे. कोणत्याही चौकशीसाठी उमेदवारांना त्यांच्या शंका www.joinindianarmy.nic.in वर मांडता येतील.
M.Iyengar/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
पंतप्रधान कार्यालय
पंतप्रधानांनी घेतली पंतप्रधान कार्यालयातल्या अधिकारी आणि कर्मचाऱ्यांची भेट
नवी दिल्ली, 24 मे 2019
पंतप्रधान नरेंद्र मोदी यांनी आज साऊथ ब्लॉक येथे पंतप्रधान कार्यालयाते सर्व अधिकारी आणि कर्मचाऱ्यांची भेट घेतली. या वेळी वरिष्ठ अधिकाऱ्यांमध्ये पंतप्रधानांचे प्रधान सचिव भुपेंद्र मिश्रा, राष्ट्रीय सुरक्षा सल्लागार अजित दोवाल, अतिरिक्त प्रधान सचिव पी.के.मिश्रा, सचिव भास्कर खुलबे यांनी पंतप्रधानांचा सत्कार केला.
गेल्या पाच वर्षात पंतप्रधान कार्यालयातल्या अधिकारी आणि कर्मचाऱ्यांनी केलेल्या परिश्रमांचे पंतप्रधानांनी कौतुक केले. भारतीय जनतेच्या आशा-आकांक्षा पूर्ण करण्यासाठी पुन्हा एकदा प्रत्येकाने स्वत:ला समर्पित करायला हवे आणि नव्या जोमाने काम करायला हवे असे पंतप्रधान म्हणाले.
जनतेच्या या सरकारकडून मोठ्या अपेक्षा आहेत. या अपेक्षांमधूनच पंतप्रधान कार्यालयाला काम करण्याची ऊर्जा मिळते असे ते म्हणाले. पंतप्रधान कार्यालय चमूतल्या प्रत्येक सदस्याचे गेल्या पाच वर्षातले योगदान लक्षात घेत पंतप्रधानांनी सर्वांचे आभार मानले. पंतप्रधान कार्यालयातल्या प्रत्येक व्यक्तीच्या कुटुंबियांनाही त्यांनी शुभेच्छा दिल्या.
N.Sapre/R.Aghor/P.Malandkar
(Visitor Counter : 73
अर्थ मंत्रालय
जागतिक सीमाशुल्क संघटनेच्या आशिया पॅसिफिक क्षेत्राच्या सीमाशुल्क प्रशासनाच्या प्रादेशिक प्रमुखांच्या 20 व्या परिषदेची कोची इथं सांगता
(नवी दिल्ली, 10 मे 2019
जागतिक सीमाशुल्क संघटनेच्या, आशिया पॅसिफिक क्षेत्राच्या सीमाशुल्क प्रशासनाच्या प्रादेशिक प्रमुखांच्या कोची इथं भरलेल्या 20व्या परिषदेत व्यापार सुविधा, ई-कॉमर्स सुरक्षाविषयक मुद्यांवर चर्चा झाली. 8 मे पासून सुरू झालेल्या या परिषदेची आज सांगता झाली.
आशिया-पॅसिफिक क्षेत्रात सीमापार व्यापाराला प्रोत्साहन देण्यासाठी जागतिक सीमाशुल्क संघटनेचे कार्यक्रम आणि उपक्रम पुढे नेण्यासाठी झालेल्या प्रगतीचा आढावाही या परिषदेत घेण्यात आला.
आशिया-पॅसिफिक क्षेत्रातल्या धोरणात्मक प्राधान्यांबरोबरच व्यापार सुविधा आणि सीमाशुल्क प्रशासन क्षेत्रात येणारी तांत्रिक आणि लॉजिस्टिक आव्हानं यासह इतर मुद्यांवरही चर्चा झाली.
केंद्रीय अप्रत्यक्ष कर आणि सीमाशुल्क मंडळाने ही परिषदे आयोजित केली होती. जागतिक सीमाशुल्क संघटनेच्या आशिया-पॅसिफिक क्षेत्राच्या उपाध्यक्ष या नात्याने भारताने या परिषदेचे यजमानपद भुषवलं.
N.Sapre/N.Chitale/P.Kor
माहिती आणि प्रसारण मंत्रालय
‘कमिटमेंट’ हा अस्मितेच्या दुविधेवर बेतलेला चित्रपट तुर्कस्तानच्या सांस्कृतिक पार्श्वभूमीवर बनलाय-सेमिह काप्लानोग्लू
कोडा: आत्मीय संघर्षाचे चित्रण-क्लॉड लालेंदे
(गोवा, 22 नोव्हेंबर 2019
‘कमिटमेंट’ हा चित्रपट अस्मितेबाबतची दुविधा, आधुनिक आई व्हावे की परंपरागत माता यातील संघर्षाचे चित्रण आहे. सिनेमा ही एक वैयक्तिक कला आहे, माझ्या चित्रपटाची कल्पना माझ्या अनुभवातून आणि भावनेतून निर्माण झाली असे मत सेमिह काप्लानोग्लू या तुर्क दिग्दर्शकाने आज इफ्फीमध्ये झालेल्या पत्रकार परिषदेत व्यक्त केले.
तुर्कस्तान हा पूर्व आणि पश्चिमेच्या संगमावर उभा असलेला देश आहे. तिथे अस्मितेचा प्रश्न हा नेहमी उंबरठ्यावर असतो. ओरहान पामुक सारख्या लेखकालाही तो हाताळायचा असतो. भारत आणि तुर्कस्तान सारख्या देशांमध्ये हा संस्कृती संघर्ष सर्जनाच्या प्रक्रियेला संवेदनशील बनवतो असेही ते म्हणाले.
‘कमिटमेंट’ हा ऑस्करसाठी तुर्कस्तानचे प्रतिनिधीत्व करण्यासाठी यंदा निवडलेला चित्रपट आहे.
‘कोडा’ या कॅनेडियन चित्रपटाचे दिग्दर्शक क्लॉड लालोंदे यांनीही या पत्रपरिषदेत आपले अनुभव मांडले. त्यांचा चित्रपट एका प्रख्यात पिआनो वादकाच्या आत्मीय संघर्षाची कथा सांगतो. इफ्फीच्या जागतिक प्रिमियर विभागात तो आज झळकला. आपण जेव्हा गर्तेत असतो तेव्हा त्याच्या निराकरणाची कळ आपल्या व्यक्तीमत्वातच कुठेतरी असते, हा अनुभव या चित्रपटात उभारला असल्याचे त्यांनी सांगितले. परंतु असा चित्रपट लिहायला एखाद्या वर्षाइतका अवधीही लागू शकतो, असे ते म्हणाले. कोडा हा चित्रपट वार्धक्य, संगीत, डिप्रेशन या विषयाशी निगडीत आहे.
G.Chippalkatti/J.Patankar/R.Aghor/P.Kor
कौशल्य विकास आणि उद्यमशीलता मंत्रालय
कौशल्य भारत अभियानाच्या विविध प्रशिक्षण कार्यक्रमांना आंतरराष्ट्रीय कंपन्यांकडून मदत
नवी दिल्ली, 7 फेब्रुवारी 2020
कौशल्य भारत अभियानांतर्गत विविध प्रशिक्षण कार्यक्रमांना मदत करण्यासाठी IBM, CISCO, Adobe, SAP, Microsoft या तंत्रज्ञान आणि दूरसंचार कंपन्यांसह अनेक कंपन्या पुढे सरसावल्या आहेत. 16 NSTI मध्ये IBM ने 2 वर्षांचे प्रगत डिप्लोमा कार्यक्रम सुरु केले आहेत. त्याचबरोबर CISCO ने सहा NSTI मध्ये नेट ॲकॅडमी लॅब सुरु केल्या आहेत.
कौशल्य विकास आणि उद्यमशीलता राज्यमंत्री आर.के.सिंग यांनी आज राज्यसभेत ही माहिती दिली.
S.Tupe/S.Kane/D.Rane
(Visitor Counter : 100
अर्थ मंत्रालय
35,074 करदात्यांनी केली ‘विवाद से विश्वास’ योजनेची निवड
प्रत्यक्ष करविषयक योजना, “विवाद से विश्वास तक’ ची घोषणा झाल्यापासून, आतापर्यंत 35,074 करदात्यांनी या योजनेची निवड केली आहे. 8 सप्टेंबर 2020 पर्यंत या योजनेचा फॉर्म-1 भरला आहे.केंद्रीय अर्थ आणि कॉर्पोरेट व्यवहार मंत्री, अनुराग ठाकूर यांनी राज्यसभेत एका प्रश्नाच्या उत्तरादाखल ही माहिती दिली.
याविषयीची अधिक माहिती देतांना त्यांनी सांगितले की आतापर्यंत या कायद्याअंतर्गत 9,538 कोटी रुपये महसूल जमा झाला आहे. या रकमेत, योजनेअंतर्गत अद्याप शपथपत्र सादर न केलेल्या करदात्यांनी भरलेल्या पैशांचा समावेश नाही, असेही त्यांनी स्पष्ट केले. या योजनेअंतर्गत शपथपत्र भरण्यासाठीची मुदत 31 डिसेंबर 2020 पर्यंत वाढवण्यात आली आहे.
पंतप्रधान कार्यालय
पंतप्रधानांनी जनतेला श्री गुरु ग्रंथ साहिब जीच्या प्रकाश पर्वानिमित्त शुभेच्छा दिल्या
नवी दिल्ली, 7 सप्टेंबर 2021
पंतप्रधान नरेंद्र मोदी यांनी श्रीगुरु ग्रंथ साहिब जींच्या प्रकाश पर्व या पवित्र दिवसानिमित्त लोकांना शुभेच्छा दिल्या आहेत.
एका ट्विटमध्ये पंतप्रधान म्हणाले;
"श्रीगुरु ग्रंथ साहिब जी यांच्या प्रकाश पर्वाच्या पवित्र प्रसंगी शुभेच्छा. या ग्रंथातील उदात्त तत्त्वे, करुणा, न्याय आणि समानतेवरील भर संपूर्ण मानवजातीला मार्गदर्शन करणारे आहेत."
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अल्पसंख्यांक मंत्रालय
रमजानच्या पवित्र महिन्यात घरात राहूनच धार्मिक कार्ये करण्याबाबत समाजात सहमती- मुख्तार अब्बास नक्वी
नवी दिल्ली, 21 एप्रिल 2020
आपला देश आणि देशवासियांसाठी धर्मनिरपेक्षता आणि एकात्मता ही राजकीय पद्धत  नसून संपूर्णपणे उत्कट भावना आहे, असे प्रतिपादन केंद्रीय अल्पसंख्याक व्यवहार मंत्री मुख्तार अब्बास नक्वी यांनी केले. ह्या सर्वसमावेशक संस्कृती आणि प्रतिबद्धतेने देशाला विविधतेमध्ये एकता या सूत्राने एकाच धाग्यात बांधले आहे, असे विचार आज नवी दिल्ली येथे प्रसारमाध्यमांशी बोलताना त्यांनी मांडले. अल्पसंख्याकांसह सर्व नागरिकांचे घटनात्मक, सामाजिक आणि धार्मिक हक्क अबाधित राखण्याची संविधानात्मक आणि नैतिक हमी भारताने दिलेली आहे.
खोटे परंपरावादी आणि व्यावसायिक आक्रमक गट अजूनही चुकीची माहिती पसरविण्यासाठीचे कारस्थान रचत आहेत. अशा दुष्ट शक्तींच्या कटापासून आपण सावध राहिले पाहिजे आणि या षडयंत्राला बळी न पडता एकोप्याने काम करायला हवे असे प्रतिपादन नक़्वी यांनी केले.
चुकीची माहिती पसरविण्याच्या हेतूने केलेली सर्व कारस्थाने आणि कोणत्याही प्रकारच्या खोट्या बातम्या यांच्यापासून सर्वांनी सावध राहायला हवे,असे ते म्हणाले. अशा प्रकारची कारस्थाने आणि अफवा कोरोना विरुद्धचा देशाचा लढा कमकुवत करीत आहेत. कोणत्याही प्रकारच्या अफवा, चुकीची माहिती आणि कट-कारस्थानांना बळी न पडता एकत्रितपणे काम करून आपण कोरोना विरुद्धची लढाई जिंकायला हवी. प्रधानमंत्री नरेंद्र मोदी यांच्या नेतृत्वाखाली जाती,धर्म आणि प्रदेशांच्या सीमा ओलांडून सर्व देशवासीय कोरोना संसर्गाशी लढण्यासाठी एकजूट झाले आहेत, असे त्यांनी सांगितले.
येत्या शुक्रवारपासून सुरु होत असलेल्या पवित्र रमजान महिन्यातील सर्व धार्मिक रिती-रिवाज आणि प्रार्थना आपापल्या घरी राहूनच करणार असल्याचा निर्णय मुस्लिम समाजातील सर्व धार्मिक नेते, इमाम, धार्मिक आणि सामाजिक संस्था आणि संपूर्ण मुस्लिम समुदायाने संयुक्तपणे घेतला आहे, अशी माहिती नक्वी यांनी दिली.
पवित्र रमजान महिन्यात संपूर्ण संचारबंदी, कर्फ्यू आणि शारीरिक अंतर राखण्याच्या नियमाची कडक आणि प्रामाणिक अंमलबजावणी होईल हे सुनिश्चित करण्यासाठी 30 राज्यांमधील वक़्फ़ मंडळांच्या पदाधिकाऱ्यांनी योजनाबद्ध पावले उचलण्यास सुरुवात केली आहे. तसेच स्थानिक
प्रशासनाशी समन्वय आणि सहकार्यातून मुस्लिम समाजातील सर्व धार्मिक नेते, इमाम, धार्मिक आणि सामाजिक संस्था आणि संपूर्ण मुस्लिम समुदाय या नियमांचे पालन करणार आहे, असे ते म्हणाले.
नक्वी यांच्या अध्यक्षतेखाली गेल्याच आठवड्यात सर्व राज्यांमधील वक़्फ़ मंडळांच्या पदाधिकाऱ्यांची व्हिडिओ कॉन्फरन्सिंगद्वारे बैठक झाली आणि त्यात संपूर्ण संचारबंदी, कर्फ्यू आणि शारीरिक अंतर राखण्याच्या नियमाची कडक आणि प्रामाणिक अंमलबजावणी करण्याच्या दृष्टीने करावयाच्या उपाययोजनांवर चर्चा झाली.
U.Ujgare/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(